**Табела 5.2** Спецификација предмета – Студијски истраживачки рад

|  |  |
| --- | --- |
| **Студијски програм:** Мастер академске студије социјалног рада | |
| **Назив предмета:** Студијски истраживачки рад | |
| **Наставник:** Ментор по избору студента (сви наставници) | |
| **Статус предмета:** Обавезни / изборни | |
| **Број ЕСПБ**: 13 | |
| **Услов: /** | |
| **Циљ**  Овладавање теоријским изворима и методама научног истраживања и оспособљавање за самостално осмишљавање истраживања, израду теоријско-методолошког оквира мастер рада, обраду прикупљених података и анализу и интерпретацију истраживачких налаза. | |
| **Исход**  Студент познаје релевантна теоријска разматрања у ужој предметној области у оквиру које припрема мастер рад; познаје истраживачке методе и технике за прикупљање и обраду података које може користити при реализацији истраживања; може да уочи и дефинише проблем истраживања мастер рада и образложи значај истраживања изабраног проблема; оспособљен је да изради нацрт истраживања који садржи јасно дефинисане циљеве и задатке, хипотезе, варијабле, инструменте за прикупљање података, опис узорка и начина обраде података; оспособљен је да самостално спроведе истраживање социјалних проблема сагласно етичким принципима социјалног и научног рада. | |
| **Садржај**  Студент кроз консултативну наставу, рад са ментором и самостални истраживачки рад припрема теоријски оквир истраживања и нацрт истраживања (образложење проблема истраживања, дефинисање циљева и хипотетичког оквира, операционализација хипотеза, избор узорка, техника и инструмената за прикупљање података и одабир процедура за анализу података) који предаје Већу Департмана на усвајање. Веће Департмана се изјашњава о нацрту, а након усвајања нацрта студент спроводи истраживање. | |
| **Литература**  Релевантна литература у предметној области и одговарајућа методолошка литература. На пример: Branković, S. (2009). *Metodi iskustvenog istraživanja društvenih pojava*. Beograd: Megatrend (17-67); Фајгељ, С., Кузмановић, Б., Ђукановић, Б. (2004). *Приручник за социјална истраживања*. Подгорица: СоЦен (108-155); Георгијевски, П. (2014). Карактеристике и методи акционог истраживања заснованог на заједници као сервису за решавање социјалних проблема. *Проучавање друштвених појава. Методолошка разматрања* (пр. Д. Ђорђевић, Ј. Петровић)*.* Ниш: Филозофски факултет (63-84); Петровић, Ј., Павловић, Н. (2020). Карактеристике студије случаја и могућности примене у истраживањима маргиналних група. *Култура* *166* (222–239). | |
| **Број часова** | **20+6** |
| **Методе извођења наставе**  Консултативна настава, менторски рад, самостални истраживачки рад. | |
| **Оцена (максимални број поена 100)** | |
| Теоријски оквир истраживања: 50 поена  Методолошки оквир истраживања (нацрт истраживања): 50 поена | |