**Табела 5.2.** Спецификација предмета

| **Студијски програм: Мастер академске студије социјалног рада** | | | |
| --- | --- | --- | --- |
| **Назив предмета: Стручна пракса** | | | |
| **Наставник/наставници:** Сви наставници на предметима чији су садржаји обухваћени праксом | | | |
| **Статус предмета: обавезни** | | | |
| **Број ЕСПБ: 3** | | | |
| **Услов:** | | | |
| **Циљ предмета**  Циљ предмета је да се студенти упознају са делатношћу и функционисањем организације/установе у којој се обавља пракса. Такође, циљ је да се студенти упознају са пословима и методологијом рада социјалних радника у организацији/установи, да продубе и прошире своја сазнања и развијају практичне вештине и професионални идентитет.  Стручна пракса ће се реализовати у образовним установама – вртићима, основним и средњим школама, специјалним школама, школама за образовање одраслих. | | | |
| **Исход предмета**  Након реализоване стручне праксе студенти ће бити упознати са применом стручне експертизе социјалних радника у различитим образовним установама, као и са свим другим могућностима професионалног развоја кроз примену теоријских сазнања у решавању практичних проблема. Стећи ће увид у различите начине повезивања теоријских сазнања и практичног деловања социјалне политике и социјалног рада, чиме ће унапредити своје стручне компетенције али и вештине неопходне за рад у установама попут вртића, основних школа, средњих школа, специјалних школа као и школа за образовање одраслих. | | | |
| **Садржај предмета**:   * Упознавање са пословима социјалног радника у установи у којој ће се обавити пракса. * Вођење документације коју социјални радник води о свом раду. * Упознавање са радом стручних тимова. * Осмишљавање техника за подизање квалитета тимског рада. * Рад социјалног радника са родитељима/старатељима деце и ученика. * Активности на отклањању конфликата у школском окружењу. * Разумевање сарадње образовне установе са другим установама (центри за социјални рад, здравствене установе, тужилаштво...) * Вођење дневника праксе. * По завршетку праксе, студенти предају извештај о пракси у писаној форми, као и потврду организације/установе о обављеној пракси. * Усмена одбрана извештаја о реализованој пракси. | | | |
| **Број часова активне наставе** | **Практични рад:** 90 сати | | |
| **Методе извођења**  Консултативни рад ментора са студентом у току реализације планиране праксе.  Пре почетка обављања праксе (на почетку семестра) студенти од ментора добијају инструкције за обављање праксе и вођење дневника праксе. Контакт и консултације са стручним сарадником-социјалним радником спроводиће се у директном контакту у оквиру посете установи или алтернативно преко неке од доступних *on line* платформи (Zoom, Google Met, Viber, Skype и сл.) ради прикупљања релевантих података и материјала.  Студент треба да одбрани извештај о реализованој пракси. | | | |
| **Оцена знања (максимални број поена 100)**  Пракса коју је студент реализовао евидентира се у индексу, у рубрици предвиђеној за студентску праксу. Евидентирање реализације праксе врши се на основу извештаја ментора и извештаја студента. На усменој одбрани праксе студент представља свој извештај чиме употпуњује реализовану праксу. *Стручна пракса* се вреднује исказом *положио/није положио*. | | | |
| **Предиспитне обавезе** | поена | **Завршни испит** | поена |
| Консултације са ментором у установи | 20 | Усмена одбрана извештаја о реализованој пракси | 30 |
| Реализована пракса у установи | 30 |  |  |
| Израда извештаја са праксе | 20 |  |  |